钦定古今图书集成/明伦汇编/氏族典/第187卷 > 萧贲
## 钦定古今图书集成/明伦汇编/氏族典/第187卷 > 萧贲

按《尚友录》：贲，竟陵王子良之孙。有文才，善书画。尝于
扇上图山水，咫尺之间，便觉万里。矜慎不传，自娱而
已。初，侯景破台城，湘东王绎淹留不进。时贲为记室
参军，以绎不早下，心非之。尝与绎双陆，食子未下，贲
因讽曰：“‘殿下都无下意’。绎深衔之。及得敕，绎又欲旋
师，贲曰：‘景以人臣，举兵向阙，今若放兵，童子能斩之
矣。大王以十万之众，未见贼而退，奈何’？”绎不悦，后以
他事被杀。